ΤΑΞΙΔΕΥΟΝΤΑΣ ΜΕ ΤΗΝ ΤΕΧΝΗ ΚΑΙ ΤΟΝ ΛΟΓΟ 

«Αφύπνιση στη Γαλλική Γλώσσα και Πολιτισμό»
7ο Βιωματικό Δημιουργικό Εργαστήριο

Τίτλος εργαστηρίου: «Fête musicale de Noel » (Χριστουγεννιάτική Μουσική Γιορτή)  
Ημερομηνία Υλοποίησης: 11/12/2021
Χώρος: Δημοτική Βιβλιοθήκη Αλεξανδρούπολης 
Διάρκεια: 2 ώρες 
Συμμετέχοντες - Εμψυχώτριες: Γιαμακίδου Ελένη (5546), Θεοδώρου Αλεξάνδρα (5214), Κώσταρου Κυριακή (5381), Μπορτόνε Ειρήνη (7197), Πανταζή Ελένη (6861)
Γενικοί στόχοι: Ανάπτυξη γνωστικών, μεθοδολογικών, κοινωνικο-συναισθηματικών δεξιοτήτων. / Εξοικείωση με παραγωγή παιδαγωγικού υλικού. /  Oργάνωση και υλοποίηση εργαστηρίων. / Εξοικείωση με την προφορά, την γραφή και τον πολιτισμό της γαλλικής γλώσσας μέσα από παιγνιώδεις δραστηριότητες.
Υποστηρικτικό Υλικό: (κατασκευάστηκε από φοιτητές) 
1. 10 Πλαστικοποιημένες καρτέλες με Χριστουγεννιάτικο λεξιλόγιο και εικόνες.. 
2. 12 Πλαστικοποιημένες καρτέλες με εικονογραφημένα Χριστουγεννιάτικα τραγούδια.
3. Φυλλάδιο με τους στίχους των τραγουδιών και επεξηγηματικές εικόνες. 
4. Μακέτα και υλικά για κατασκευή τυμπάνου. 
Δράσεις
1. Παρουσίαση και δραματοποίηση των τραγουδιών  (30’).
2. Παρουσίαση του Χριστουγεννιάτικου λεξιλογίου με την επίδειξη των εικόνων και χριστουγεννιάτικων γαλλικών εθίμων (20’). 
3. Κατασκευή μουσικού οργάνου (τύμπανο)  (40’). 
4. Χορωδία με συνοδεία μουσικών οργάνων (30’).
Αυτο-αξιολόγηση της ομάδας 
   Γνωστικός τομέας
Κατά την προετοιμασία: Aποκομίσαμε γνώσεις σχετικές  με τη  γαλλική κουλτούρα (ήθη και έθιμα των Χριστουγέννων, Χριστουγεννιάτικα τραγούδια), εμπλουτίσουμε το λεξιλόγιό μας στα γαλλικά και βελτιώσαμε την προφορά μας. Επίσης, οργανωθήκαμε ως χορωδία, μάθαμε γαλλικά τραγούδια και συγχρονιστήκαμε στην εκτέλεση (φωνές και όργανα). 
Κατά την υλοποίηση: εξασκήσαμε τη προφορική έκφραση και τις ικανότητές μας στη διδασκαλία, έχοντας  το ρόλο του εμψυχωτή. 
Μεθοδολογικός τομέας
Κατά την προετοιμασία: Μας βοήθησε σημαντικά το επιμορφωτικό σεμινάριο που διεξήχθη υπό την καθοδήγηση της υπεύθυνης διδάσκουσας της γαλλικής γλώσσας, το οποίο μας πρόσφερε ιδέες, τεχνικές  και καλές πρακτικές. 
Κατά την υλοποίηση: Χρησιμοποιήσαμε τεχνικές και μεθόδους που διδαχθήκαμε κατά την επιμόρφωση και είχαμε την ευκαιρία να τις εφαρμόσουμε στην πράξη με τους μαθητές. Συνειδητοποιήσαμε πώς λειτουργεί η διδασκαλία μιας ξένης γλώσσας σε παιδιά και διαπιστώσαμε ότι ο πιο αποτελεσματικός τρόπος είναι η αντιστοίχιση μιας λέξης με την έννοιά της (απεικόνιση) και όχι η αντιστοίχιση της ξένης λέξης με την ελληνική λέξη. Παρόμοιες τεχνικές θα μπορούσαν να αξιοποιηθούν και στη διδασκαλία της δεύτερης γλώσσας σε αλλόγλωσσους μαθητές.   
    Κοινωνικό-συναισθηματικός τομέας
Κατά την προετοιμασία: Συνεργαστήκαμε με άτομα που δεν γνωρίζαμε, οργανωθήκαμε και κατασκευάσαμε το υλικό, σχεδιάσαμε τον τρόπο που θα το παρουσιάσουμε. Μάθαμε η μία από την άλλη και υπήρχε διατμηματική συνεργασία (ΠΤΔΕ, ΤΕΕΠΗ). Η προετοιμασία ήταν μια ευχάριστη διαδικασία για όλες, καθ’ ότι ήμασταν πλημμυρισμένες από το χριστουγεννιάτικο πνεύμα των γιορτών. 
Κατά την υλοποίηση: Αναπτύξαμε μια πολύ ευχάριστη ατμόσφαιρα στη σχέση μας με τα παιδιά καθώς συζητήσαμε για τα γαλλικά έθιμα και τραγουδήσαμε όλοι μαζί. Τα παιδιά έδειξαν ενδιαφέρον για τις δραστηριότητες και την κατασκευή, και οι ώρες του εργαστηρίου κύλησαν πολύ δημιουργικά και με εύθυμη διάθεση για όλους. 
Συμπεράσματα:
Θετικά
Βελτιώσαμε τη γαλλική γλώσσα και μάθαμε στοιχεία για τον πολιτισμό της Γαλλίας.  
Η ευκαιρία να έρθουμε σε επαφή με παιδιά προσέφερε σε εμάς, ως εμψυχώτριες, μια αίσθηση οικειότητας και άνεσης στην επικοινωνία μαζί τους. 
Η διδασκαλία της δεύτερης γλώσσας και η αντιμετώπιση της διγλωσσίας ήταν γενικά μια πολύ εποικοδομητική εμπειρία. 
Αρνητικά
Ο χρόνος προετοιμασίας των δραστηριοτήτων και του υλικού για τη γιορτή αποδείχθηκε μη αρκετός, με αποτέλεσμα να μην καταφέρουμε να αντεπεξέλθουμε απόλυτα στους στόχους που αρχικά είχαμε θέσει, αλλά και να αντιμετωπίσουμε ορισμένες δυσκολίες στη διανομή αρμοδιοτήτων, με αποτέλεσμα κάποιες από τις δραστηριότητες να γίνουν βιαστικά προκειμένου να  προλάβουμε να κάνουμε όλα όσα είχαμε ετοιμάσει. 

